Pallerokaktukset

Pallerokaktukset (Gymnocalycium) on noin 70 eteläamerikkalaisesta kaktuslajista muodostuva suku. Niiden esiintymisalue ulottuu Argentiinan, Paraguayn, Uruguayn, Bolivian ja Brasilian alueille, missä ne kasvavat merenpinnan tasolta aina 1000m korkeuteen saakka. Suvun lajit ovat verraten pieniä, pallomaisia ja läpimitaltaan 5–15 cm. Monet suvun lajit kukkivat helposti ja kukkien läpimitta vaihtelee 2,5–7,5 cm välillä. Kukat ovat vihertäviä, valkoisia, keltaisia tai punaisia ja onnistunutta kukintaa seuraavat kypsinä vihreät tai punaiset hedelmät. == Tuntomerkit == Pallerokaktukset ovat matalakasvuisia, tavallisesti yksivartisia. Varsi on pallomainen, toisinaan päältä painunut, tai lyhyt ja lieriömäinen. Varressa on 4-15 uurretta, joskus enemmänkin, ja usein ne ovat spiraalimaisia, toisinaan nystyisiä. Areolit eli kääpiöversot, joihin piikit kiinnittyvät, ovat kookkaita. Varteen ei muodostu erilaistunutta vyöhykettä kukkia varten. Kukat sijaitsevat lähellä varren kärkeä, ja kasvi kukkii päivällä keväällä ja kesällä. Muodoltaan ne ovat suppilomaisia tai kellomaisia, väriltään valkoisia tai vaaleanpunaisia, joskus keltaisia tai punaisia. Kukan tyviosassa on muutama kookas, leveä, tylppä ja kalvoreunainen suomu. Heteet sijaitsevat kahtena kiehkurana, joista toinen ympäröi mesiäiskammiota ja toinen kiinnittyy kukan suulle. Hedelmä on pitkänomainen tai pallomainen, kuiva tai mehevä ja avautuu eri tavoin. Hedelmässä kukan jäänteet ovat jäljellä. Siemenet ovat äärimmäisen vaihtelevia eri pallerokaktuslajeilla.Anderson 2001:348 == Lajit == Lajeja pallerokaktusten suvussa on seuraavat 71:Anderson 2001:347ss *Gymnocalycium albiareolatum *Gymnocalycium ambatoense *Gymnocalycium amerhauseri *Gymnocalycium andreae *Gymnocalycium angelae *Gymnocalycium anisitsii *Gymnocalycium baldianum *Gymnocalycium bayrianum *Gymnocalycium berchtii *Gymnocalycium bodenbenderianum *Gymnocalycium borthii *Gymnocalycium bruchii *Gymnocalycium buenekeri *Gymnocalycium calochlorum *Gymnocalycium capillaense *Gymnocalycium carmianthum *Gymnocalycium castellanosii *Gymnocalycium catamarcense *Gymnocalycium chiquitanum *Gymnocalycium deeszianum *Gymnocalycium delaetii *Gymnocalycium denudatum – lukkipallerokaktus *Gymnocalycium erinaceum *Gymnocalycium eurypleurum *Gymnocalycium eytianum *Gymnocalycium gibbosum *Gymnocalycium horstii *Gymnocalycium hossei *Gymnocalycium hybopleurum *Gymnocalycium hyptiacanthum *Gymnocalycium kieslingii *Gymnocalycium leeanum *Gymnocalycium leptanthum *Gymnocalycium mackieanum *Gymnocalycium marsoneri *Gymnocalycium megalothelon *Gymnocalycium mesopotamicum *Gymnocalycium mihanovichii – mansikkapallerokaktus *Gymnocalycium monvillei *Gymnocalycium mostii *Gymnocalycium mucidum *Gymnocalycium netrelianum *Gymnocalycium neuhuberi *Gymnocalycium obductum *Gymnocalycium ochoterenae *Gymnocalycium oenanthemum *Gymnocalycium paediophilum *Gymnocalycium paraguayense *Gymnocalycium parvulum *Gymnocalycium pflanzii *Gymnocalycium platense *Gymnocalycium pugionacanthum *Gymnocalycium quehlianum – rusopallerokaktus *Gymnocalycium ragonesei *Gymnocalycium rauschii *Gymnocalycium riojense *Gymnocalycium ritterianum *Gymnocalycium rosae *Gymnocalycium saglionis *Gymnocalycium schickendantzii *Gymnocalycium schroederianum *Gymnocalycium spegazzinii *Gymnocalycium stellatum *Gymnocalycium stenopleurum *Gymnocalycium striglianum *Gymnocalycium stuckertii *Gymnocalycium taningaense *Gymnocalycium terweemeanum *Gymnocalycium tillianum *Gymnocalycium uebelmannianum *Gymnocalycium uruguayense == Käyttö == Kaupallisesti suvun tärkein laji on mansikkakaktuksen (mansikkapallerokaktus) (Gymnocalycium mihanovichii) kokonaan kirkkaanpunainen mutaatio, jonka löysi japanilainen kaktuspuutarhuri kylvöksestään 1940-luvulla. Koska mansikkakaktuksella ei ole lainkaan lehtivihreää, se olisi elinkelvoton ellei sitä olisi ympätty kiinni vihreään, yhteyttämiskykyisen kaktukseen, joka tuottaa tarvittavat ravintoaineet.Mansikkapallerokaktus Suorakanava Mansikkakaktuksesta on olemassa monia erilaisia värimuotoja. thumb|vasen|Gymnocalycium stellatum left|200px|thumb|Eräs mansikkakaktuksen värimuoto. == Lähteet == * Anderson E. F. 2001: The Cactus Family. - Timber Press. Portland, Oregon. ISBN 0-88192-498-9 * Kasvien suomenkieliset nimet. * === Viitteet === Luokka:Kaktuskasvit Luokka:Huonekasvit